internet vaartha 155 Views
రెండవ స్థానానికి పరిమితమైన పాక్‌
కోల్‌కతా : న్యూజిలాండ్‌తో జరిగిన రెండవ టెస్టులో టీ మిండియా బౌలర్లు చెలరేగి ఆడటంతో భారత్‌ ఘన విజయం సాధించింది.కాగా ఈవిజయంతో టెస్టు ర్యాంకింగ్స్‌లో భారత్‌ అగ్రస్థానంలో నిలిచింది.ఇంత వరకు 111రేటింగ్స్‌తో అగ్రస్థానంలో ఉన్న పాకిస్థాన్‌ రెండవ స్థానానికి పడిపోయింది.ఇక మూడవ స్థానంలో ఉన్న ఆస్ట్రేలియా 108 రేటింగ్స్‌,నాలుగవ స్థానంలో ఇంగ్లండ్‌ 108 రేటింగ్స్‌, అయిదవ స్థానంలో దక్షిణాఫ్రికా 108 రేటింగ్స్‌,ఆరవస్థానంలోశ్రీలంక 96రేటింగ్స్‌తో ఉన్నాయి. భారత్‌ న్యూజిలాండ్‌ మధ్య జరుగుతున్న మూడు టెస్టుల సిరీస్‌ను టీమిండియా 2-0తేడాతో కైవసం చేసుకుంది. కాగా మరోటెస్టు మిగిలి ఉండగానే సిరీస్‌ను సొంతం చేసు కోవడం టీమిండియా మళ్లీ మొదటి స్థానానికి రావడం పట్ల భారత అభిమానులు హర్షం వ్యక్తం చేస్తున్నారు. బిసిసిఐ అభినందనలు ఐసిసి టెస్టు ర్యాంకింగ్స్‌లో తిరిగి అగ్రస్థానానికి చేరుకున్న భారత జట్టుకు బిసిసిఐ అభినం దనలు తెలియజేసింది.కాగా శ్రీలంక సిరీస్‌లో చారిత్రాత్మక విజయం సాధించిన నాటి నుంచి టీమిండియా తన సత్తా చాటుతుందని పేర్కొంది. కోల్‌కతాలోని ఈడన్‌ గార్డెన్స్‌లో న్యూజిలాండ్‌తో జరిగిన రెండవ టెస్టులో 178 పరుగుల తేడాతో ఘన విజయం సాధించడంతో కోహ్లీ సేన టెస్టుల్లో తిరిగి నంబర్‌ 1గా అవతరించింది. కాగా ఈ సందర్బంగా బిసిసిఐఅధ్యక్షుడు అనురాగ్‌ ఠాకూర్‌, కార్య దర్శి అజయ్ షిర్కే టీమిండియాకు అభినందనలు తెలిపారు.